Ali Bongo Ondimba

Ali Bongo Ondimba, jaiotza-izena Alain Bernard Bongo (Brazzaville, 1959ko otsailaren 9a), batzuetan Ali Bongo deitua, Gabongo politikaria da, herrialdeko presidentea 2009ko urritik 2023ko abuztura.

Bizitza 
1967tik 2009ra arte Gabongo presidente izandako Omar Bongoren semea da. 1989tik 1991ra Kanpo Arazoetako ministroa izan zen. Bongoville ordezkatu zuen Batzar Nazionalean diputatu gisa 1991tik aurrera, eta Defentsa ministroa izan zen 1999tik 2009ra. Aita hil ondoren, presidente kargua hartu zuen behin-behinean, eta hauteskundeetara deitu zuen ondoren. Bera izan zen garaile, nahiz eta oposizioaren hautagaiek iruzurra salatu. 2016an berriz egin zituzten bozak, eta emaitza estuekin irabazi zuen. Europar Batasunak ere kritikatu egin zuen prozesu haren zilegitasuna. 

2021eko urrian, Ali Bongo "Pandora paperetan" aipatzen da, offshore konpainiek paradisu fiskaletan duten erabilerari buruzko dokumentu horiek, Ali Bongo orain deseginda zeuden bi enpresen onuraduna izango zen.

Bongo familiaren agintepean, herrialdea ustelkeria eta nepotismo salaketek asaldatu egin zuten, eta hainbat hauteskunde iruzurra edo irregulartasunak izan ziren.

2023ko abuztuaren 26ko hauteskundeak une erabakigarriak izan ziren Gabongopolitikan. Jarduneko presidentea, Ali Bongo Ondimba, berriz hautatu nahi zuena, irabazle izendatu zuten abuztuaren 29an egindako iragarpen ofizialaren arabera. Hala eta guztiz ere, berehala agertu ziren hauteskunde-iruzurra eta irregulartasunak oposizioko alderdien eta begirale independenteen aldetik, eta zalantza handia sortu zen hauteskundeetako emaitzen zilegitasunari buruz. Albert Ondo Ossak, hauteskundeetan bigarren geratu zenak, hauteskundeetan irregulartasunak izan zirela salatu zuen. 2023ko abuztuaren 30ean militar talde batek estatu kolpea eman eta Brice Oligui Nguema Guardia Errepublikanoko burua izendatu zuen herrialdeko lider.

Erreferentziak

Kanpo estekak 

Gabongo presidenteak
Gabongo suniak